**ZAPISNIK**

**XCI SJEDNICA ODBORA ZA DOKTORSKE STUDIJE**

**Srijeda, 17. 11. 2021. godine**

**Rektorat, sala Senata**

Sjednici su prisustvovali: Prof. dr Biljana Šćepanović, prof. dr David Kaljaj, prof. dr Miloš Daković, prof. dr Ljiljana Pajović Dujović, prof. dr Edin Jašarović, prof. dr Boris Vukićević, prof. dr Jelena Šaković Jovanović, prof. dr Mileta Golubović

Opravdano odsutni: prof. dr Biljana Lazović, prof. dr Nikola Milović, prof. dr Tatjana Novović

Presjedavajući: prof. dr Biljana Šćepanović

Odbor je počeo sa radom u 11.30h.

Sjednica je održana prema sljedećem utvrđenom

**DNEVNOM REDU:**

1. **Usvajanje zapisnika sa prethodnih sjednica Odbora:**
* Zapisnik sa LXXXIX sjednice
* Zapisnik sa XC sjednice (e-sjednica)
1. **Razmatranje materijala za predstojeću sjednicu Senata:**
2. PD - Vuko Kovijanić (uvodničar prof. dr Biljana Šćepanović)
3. PD - Andreja Komnenić (uvodničar prof. dr Biljana Lazović)
4. D1 - Svetlana Perović (uvodničar prof. dr Mileta Golubović)
5. D1 - Ilija Ćetković (uvodničar prof. dr David Kaljaj)
6. **Izvještaj softvera za provjeru plagijarizma**
7. Milica Muhadinović - Ekonomski fakultet
8. **Formiranje liste potencijalnih mentora UCG**
9. **Razmatranje izvještaja o realizaciji upisa na doktorske studije u I upisnom roku**
10. **Razno**
11. Prigovori u vezi upisa na doktorske studije - molbe za proširenja rang-liste FPN
12. Prigovor u vezi upisa na doktorske studije - molba za proširenje rang-liste Medicinski fakultet
13. Zahtjev/Odluka Biotehničkog fakulteta - proširenje liste izbornih predmeta

**I Usvajanje Zapisnika sa prethodnih sjednica**

Predsjedavajuća Odbora, prof. dr Šćepanović je informisala članove Odbora da su zapisnici sa prethodnih sjednica obrađeni, ali da nije bilo dovoljno vremena da se detaljnije pregledaju, pa iz tog razloga nijesu proslijeđeni ostalim članovima Odbora uoči sjednice.

Predloženo je da se zapisnici naknadno dostave članovima Odbora putem mejla, a na narednoj redovnoj sjednici da se izjasne o njima, sa čime se Odbor saglasio.

**II Razmatranje pristiglih materijala za predstojeću sjednicu Senata**

Presjedavajuća Odbora za doktorske studije, prof. dr Biljana Šćepanović, je informisala članove Odbora da je za ovu sjednicu pristiglo 4 predmeta za razmatranje, koja će se uputiti na dalju proceduru Senatu Univerziteta.

1. Uvodničar za predmet **mr Vuka Kovijanića** je prof. dr Biljana Šćepanović.

Prof. dr Biljana Šćepanović je upoznala članove Odbora sa podacima relevantnim za dostavljeni predlog. Nakon razmatranja svih dostupnih podataka, pristupilo se glasanju.

Odbor je glasao na sljedeći način:

* imenovanje Komisije za ocjenu prijave doktorske disertacije: **8 glasova ZA, nije bilo glasova protiv i uzdržanih.**

Odbor je saglasan sa predlogom Vijeća Mašinskog broj 1793, od 19.07.2021. godine za imenovanje Komisije za ocjenu prijave doktorske disertacije mr Vuka Kovijanića, u sastavu: prof. dr Igor Vušanović, redovni profesor Mašinskog fakulteta Univerziteta Crne Gore, prof. dr Uroš Karadžić, redovni profesor Mašinskog fakulteta Univerziteta Crne Gore i doc. dr Milan Šekularac, docent Mašinskog fakulteta Univerziteta Crne Gore.

1. Uvodničar za predmet **mr Andreje Komnenić** je prof. dr Biljana Lazović.

Prof. dr Biljana Lazović je pisanim putem upoznala članove Odbora sa podacima relevantnim za dostavljeni predlog. Nakon razmatranja svih dostupnih podataka, pristupilo se glasanju.

Odbor je glasao na sljedeći način:

* imenovanje Komisije za ocjenu prijave doktorske disertacije: **8 glasova ZA, nije bilo glasova protiv i uzdržanih.**

U postupku razmatranja predmetnog predloga, napomenuto je da je Odbor prethodno vratio dostavljeni predlog Vijeća Fakulteta na doradu, kako bi Komisija brojala 5 članova (vidjeti Zapisnik br. 89).

Odbor je saglasan sa predlogom Vijeća Biotehničkog fakulteta broj 07-4160, od 15.11.2021. godine za imenovanje Komisije za ocjenu prijave doktorske disertacije mr Andreje Komnenić, u sastavu: prof. dr Zoran Jovović, redovni profesor Biotehničkog fakulteta Univerziteta Crne Gore, dr Dejan Pljevljakušić , viši naučni saradnik Instituta za proučavanje ljekovitog bilja “Dr Josif Pančić” Beograd, doc. dr Miljan Bigović, docent Prirodno-matematičkog fakulteta Univerziteta Crne Gore, prof. dr Danijela Stešević, redovni profesor Prirodno-matematičkog fakulteta Univerziteta Crne Gore i prof. dr Nataša Mirecki, redovni profesor Biotehničkog fakulteta Univerziteta Crne Gore.

1. Uvodničar za predmet **mr Svetlane Perović** je prof. dr Mileta Golubović.

Prof. dr Mileta Golubović je upoznao članove Odbora sa podacima relevantnim za dostavljeni predlog. Nakon razmatranja sviih dostupnih podataka, pristupilo se glasanju.

Odbor je glasao na sljedeći način:

* usvajanje Izvještaja Komisije o ocjeni prijave doktorske teze: **8 glasova ZA, nije bilo glasova protiv i uzdržanih**

Odbor je saglasan sa predlogom Vijeća Prirodno-matematičkog fakulteta broj 2616, od 10.11.2021. godine za usvajanje Izvještaja Komisije o ocjeni prijave doktorske teze „Ispitivanje uticaja polimorfnih varijanti gena uključenih u metabolizam klopidogrela na terapijski odgovor kod pacijenata sa akutnim koronarnim sindromom (ACS) i povezanost polimorfizma gena za matilen tetrahidrofolat reduktazu (mthfr) sa ovim stanjem“ kandidatkinje, mr Svetlane Perović.

1. Uvodničar za predmet **mr Ilije Ćetkovića** je prof. dr David Kaljaj.

Prof. dr David Kaljaj je upoznao članove Odbora sa podacima relevantnim za dostavljeni predlog. Nakon razmatranja sviih dostupnih podataka, pristupilo se glasanju.

Odbor je glasao na sljedeći način:

* usvajanje Izvještaja Komisije o ocjeni prijave doktorske teze: **8 glasova ZA, nije bilo glasova protiv i uzdržanih**

Odbor je saglasan sa predlogom Vijeća Prirodno-matematičkog fakulteta broj 2617, od 10.11.2021. godine za usvajanje Izvještaja Komisije o ocjeni prijave doktorske teze „Hrskavičave ribe (Classis: Chondrichthyes) u crnogorskom dijelu Jadrana: diverzitet, abundanca i interakcija sa ribarstvom“ kandidata, mr Ilije Ćetkovića.

**III Razmatranje izvještaja softvera za provjeru plagijarizma:**

Saglasno članu 9 Odluke o korišćenju softvera za utvrđivanje plagijata na Univerzitetu Crne Gore, Odbor za doktorske studije izvršio je provjeru elektronske verzije doktorske disertacije kandidatkinje **Milice Muhadinović** pod nazivom **„Ostvarivanje globalnih ciljeva održivog razvoja kroz pristupanje Crne Gore Evropskoj uniji”** dostavljene od strane Ekonomskog fakulteta. Nakon izvršene provjere, ustanovljeno je da pomenuta elektronska verzija doktorske disertacije nema elemenata koji bi se mogli tumačiti kao plagijat, saglasno kriterijumima propisanim članom 8 gore navedene Odluke.

**IV Formiranje liste potencijalnih mentora UCG**

Članovi Odbora su konstatovali da su fakulteti dostavili potrebnu dokumentaciju, tj. listu potencijalnih mentora iz redova svojih nastavnika. Dostavljeni podaci će se iskoristiti da se postojeća lista mentora ažurira, a potom postavi na sajt Univerziteta, na stranicu Centra za doktorske studije, na uvid zainteresovanim licima. Nakon što se lista kompletira, fakulteti će biti obaviješteni o tome.

Cilj formiranja liste potencijalnih mentora je da se pojednostavi procedura pred nadležnim tijelima, odnosno Odborom i Senatom. Na ovaj način, svi mentori sa Univerziteta koji se nalaze na listi su prethodno provjereni i utvrđeno je da ispunjavaju uslove propisane Pravilima doktorskih studija (prije svega, fakulteti su dostavili liste, što znači da su prvo sa te instance provjereni, a nakon toga, svaki član Odbora je dao mišljenje na dostavljene liste mentora). Planirano je da ubuduće Odbor ne razmatra obrasce M (za imenovanje mentora) pojedinačno za svakog kandidata, već je dovoljno to što se nastavnik nalazi na listi potencijalnih mentora, koja je dostupna na sajtu, pa samim tim nastavnik ispunjava uslove za mentora i predlog za njegovo imenovanje se upućuje Senatu po pojednostavljenoj proceduri. Prije toga, i Senat će biti informisan o ažuriranoj listi mentora. Predlozi za imenovanje mentora van Univerziteta biće razmatrani u skladu sa uobičajenom procedurom.

Lista mentora će se blagovremeno ažurirati i dopunjavati imenima nastavnika koji ispunjavaju uslove.

Na ovaj način biće olakšan proces izbora mentora budućim doktorandima.

**V Razmatranje izvještaja o realizaciji upisa na doktorske studije u I upisnom roku**

Odbor je saglasan sa dostavljenom dokumentacijom od strane fakultetskih jedinica, odnosno izvještajima vijeća fakultetskih jedinica o upisu na doktorske studije u prvom upisnom roku Univerziteta Crne Gore za studijsku 2021/2022. godinu. Odbor je izvršio pregled stanja, tj. tabelarno su prikazni podaci o broju upisanih kandidata i broju slobodnih mjesta po fakultetskim jedinicama.

Prof. dr Šćepanović je informisala članove Odbora da je u toku rad Komisije za upis na studijski program Održivi razvoj, koji se ove godine prvi put realizuje kao novi program doktorskih studija na Univerzitetu Crne Gore (projekat MARDS). Međutim, postoje određene nedoumice u radu Komisije, na koji način izvršiti evaluaciju dostavljene dokumentacije i rangirati kandidate (pored opštih uslova propisanih Konkursom), interesovanje je veliko, premašuje broj mjesta raspisanih Konkursom i u pitanju su kandidati sa visokim prosjekom. Takođe, bilo je i nekoliko prigovora na preliminarnu rang listu, za koje je potrebno pravno tumačenje, kako bi Komisija i Odbor mogli dalje da postupe.

**VI Razno**

1. Odbor je upoznat sa molbom Branke Žugić, a odnosi se na upis na doktorske studije Fakulteta političkih nauka. Naime, imenovana kandidatkinja je podnijela dokumentaciju za upis, rangirana je i nalazi se na 6. mjestu na rang-listi, a Konkursom je predviđen upis tri kandidata. S obzirom da Fakultet političkih nauka smatra da ne raspolaže dovoljnim kapacitetima za upis vićeg broja kanidata u odnosu na broj predviđen konkursom, što je istaknuto kako formalnim, tako i neformalnim putem, Odbor smatra da nema prostora za proširenje rang liste, imajući u vidu raspoložive kapacitete FPN-a.
2. Odbor je razmatrao dopis Anđele Fatić koji se odnosi na rad Medicinskog fakulteta. Imenovana je uputila prigovor u vezi sa upisom na doktorske studije Stomatologije. Kako je zauzela 4. mjesto na rang listi, a za navedeni studijski program je Konkursom predviđen upis tri kandidata, imenovana je dostavila zahtjev za proširenje rang liste, navodeći da je to u skladu sa praksom od prethodnih godina. Medicinski fakultet je odbio dostavljeni zahtjev, navodeći da kandidatkinja nema dovoljan prosjek na osnovnim studijama.

Odbor je konstatovao, na osnovu uvida u dostavljenu dokumentaciju, da je kandidatkinja korektno rangirana, da je Medicinski fakultet već upoznat sa predmetom, te da je kandidatkinja informisana o stavu/odluci Fakulteta. Stoga Odbor nema nadležnosti da dalje postupa u ovom slučaju.

1. Od strane Biotehničkog fakulteta upućen je dopis broj 07-4161, od 15. 11. 2021. god, koji se odnosi na zahtjev Vijeća Fakulteta za proširenje liste izbornih predmeta na doktorskim studijama. Naime, Komisija za doktorske studije je prvobitno uputila ovaj zahtjev, sa kojim se Vijeće složilo. Predlog je iniciran kako bi student imali mogućnost da izaberu predmete iz oblasti vinarstva.

Međutim, Odbor je konstatovao da je ovaj zahtjev, u stvari, zahtjev za izmjenu nastavnog plana (dozvoljene su izmjene do 30 ECTS, bez postupka akreditacije), a za to je potrebna određena procedura, pritom, studijska godina je već počela i u ovom trenutku se ne mogu vršiti izmjene postojećeg plana, na osnovu kojeg su se studenti i upisali na doktorske studije.

Odbor je završio sa radom u 12.30h.

**Zapisnik sačinila: PREDSJEDNIK ODBORA ZA DOKTORSKE STUDIJE**

**Aleksandra Mijanović Prof. dr Biljana Šćepanović**